የቫሌንሲያ ዩኒቨርሲቲ ከወላይታ ሶዶ ዩኒቨርሲቲ ጋር በመተባበር ለወላይታ አካባቢ ነዋሪዎች ድጋፍ እያደረገ ነው
የቫሌንሲያ ዩኒቨርሲቲ ከወላይታ ሶዶ ዩኒቨርሲቲ ጋር በመተባበር ለወላይታ እና አካባቢው ነዋሪዎች የተለያዩ ድጋፎችን እያደረገ ይገኛል፡፡  የቫሌንሲያ ዩኒቨርስቲ በጥናትና ምርምር፣ በማህበረሰብ     አገልግሎትና ሌሎች ዘርፎች  በትብብር በሚያከናውናቸው ሥራዎች ለአካባቢው ማህበረሰብ  ተጠቃሚ  የሚያደርግ ሥራ እያካሄደ  ይገኛል፡፡በዘንድሮ አመትም ዩኒቨርስቲው ለሊጋባ አንደኛ ደረጃ ትምህርት ቤት 3 ነጥብ 7 ሚሊዮን ብር የሚገመት የላብራቶሪ ቁሳቁስ ድጋፍ አድርጓል፡፡ከዚህ ጎን ለጎንም ስፔን ከሚገኙ የተለያዩ የአንደኛ ደረጃ ትምርት ቤት ተማሪዎች ከሊጋባ አንደኛ ደረጃ ትምህርት ቤት ተማሪዎች ጋር የደብዳቤ ልውውጥ እንዲያደርጉ በማድረግ እርስ በእርስ እንዲተዋወቁ እያደረገም ይገኛል፡፡ይህንን ተግባርም በመላው የሃገሪቱ አካባቢዎች ተግባራዊ ለማድረግ እየሰራ መሆኑን የፕሮጀክቱ አስተባባሪዎች ተናግረዋል፡፡